Emañ ar Zen  E kreniñ war vevenn  Ur vaouez vihan  Grizac, 30 04 2006    Erch àr an hent  Prad tost dar faw hep del  Krokus gwenn munut  Mont Bougès, 30 04 2006    Seizh eur  Golvanig ar gouloù-deiz  A sko doch ar fenestr  Grizac, seizh eur, 1 05 2006    Divaskell bras  Spontailh a-dreist ar prad  Ar skoul glas difonn  Grizac, 1 05 2006    Eostig kuzhet  Tostaomp, peseurt gwezenn  En tu arall dan hent ?  St Jean du Gard, 1 eur goude merenn, 2 05 2006      Givri dre an hent  Kistinenn en heol  Merion é tougiñ hor bara  Kreisteiz, hent tost da Moulières, 3 05 2006    Re zifonn e ya an tren  Non ket evit skriv  Tout ar pezh a welan  Corbières, tren dan Alre, 4 05 2006    Gwiniegi, gwez tort  Toennoù ruz ur chastell  Peul merglet dirak evit choarzhin  Lézignan-Corbières, 4 05 2006    Geotennoù kalet  Pinenn yaouank  Daet da vout hor Gwezenn-Heol  Losteng, peder eur, 5 05 2006    Livioù flamm  Loustoni gris en o mesk  En despet dar garantez  Hent dan Oriant, 8 eur 30 da noz, 5 05 2006    Sae liesliv an nevez-amzer  Em chalon  Ur sonerezh hepken  Hent da Glegereg, 6 05 2006    An dour sked-disked  Barr faw-put  Displeget a-dreistañ  Pont-Sal, tro-vale, 7 05 2006    Ar glav é trouzal  Luskennerezh  Evit he dremm sioul  Pont-Sal, 7 05 2006    Ma chof, un trouz iskis  Met da zaoulagad nint ket amañ  Evit mouschoarzhin genin  Mintin, An Arvor, 8 05 2006    Ar charregi  An heol izelaet  Anvioù àr an traezh  Anvioù skrivet genin àr an draezhenn, 8 05 2006    Glav  Dir kalet é skoiñ  Bremañ oabl tener ha skedoù  An Arvor, 9 eur goude merenn, 8 05 2006